**ОБЩИНСКА ИЗБИРАТЕЛНА КОМИСИЯ УГЪРЧИН**

ПРОТОКОЛ № 16/19 октомври 2023 г.

от заседание на Общинска избирателна комисия в община Угърчин

Днес, 19 октомври 2023 година, от 17:30 ч в гр. Угърчин, пл. “Свобода“№ 1, ет. 2, Заседателна зала, се проведе заседание на Общинска избирателна комисия в община Угърчин (ОИК Угърчин), област Ловеч. На заседанието присъстват членове на комисията, както следва:

|  |  |
| --- | --- |
| ПРЕДСЕДАТЕЛ: | Росица Дилянова Димитрова |
| ЗАМЕСТНИК – ПРЕДСЕДАТЕЛ: | Божидар Христов Добревски |
| ЗАМЕСТНИК – ПРЕДСЕДАТЕЛ: | Вася Миткова Скорчева |
| ЗАМЕСТНИК – ПРЕДСЕДАТЕЛ: | Цанка Колева Иванова |
| СЕКРЕТАР: | Севдие Шефкат Кулаалиева |
| ЧЛЕНОВЕ: | Винка Илиева Лисичкова |
|  | Добромир Пейчев Пейчевски |

Присъстват 7 от общо 11 члена на Комисията. Всички членове са уведомени за датата и часа на насроченото заседание по телефон и чрез съобщение, което е публикувано и на интернет страницата на ОИК Угърчин и е поставено на общодостъпно място - „Информационно табло на Общинска избирателна комисия-LOV36” гр. Угърчин, пл. „Свобода” №1, ет. 2, фоайе в сградата на общинска администрация. Проектът за дневен ред е публикуван на интернет страницата на комисията преди заседанието. Отсъстват Антоанета Дончева Борджиева, Йоана Станиславова Игнатова, Стоянка Петкова Тихолова и Тинка Василева Гечевска, поради уважителни причини.

Присъстват повече от половината членове, поради което на основание чл. 85, ал. 3 от Изборния кодекс е налице необходимият кворум и ОИК Угърчин може да започне своята работа.

Председателят оповести следния проект на дневен ред:

1. Ред за предаване от СИК/ПСИК на ОИК на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 29 октомври 2023 г.

2. Одобряване на проекти на материали за секционните избирателни комисии на територията на община Угърчин при произвеждане на изборите за общински съветници и кметове на 29 октомври 2023г.

3. Определяне на членове на Общинска избирателна комисия в община Угърчин, които да извършат предаване на ТЗ на ГД „ГРАО“ на пликове с изборни книжа на СИК от Община Угърчин.

4. Разни.

Председателят подложи на гласуване така обявения проект на дневен ред. Бе проведено гласуване и със 7 гласа „За” (Росица Дилянова Димитрова; Божидар Христов Добревски; Вася Миткова Скорчева; Цанка Колева Иванова; Севдие Шефкат Кулаалиева; Винка Илиева Лисичкова; Добромир Пейчев Пейчевски) и 0 „Против”, на основание чл. 85, ал. 4 от Изборния кодекс, Общинска избирателна комисия в община Угърчин, област Ловеч прие обявения дневен ред.

**Точка първа:**

Председателят запозна присъстващите с необходимостта да се приеме решение за определяне на ред за предаване от СИК/ПСИК на ОИК на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 29 октомври 2023 г. Съгласно раздел IV, т. 2 от Методическите указания на Централната избирателна комисия по прилагане на Изборния кодекс от Секционните избирателни комисии в изборите за общински съветници и кметове на 29 октомври 2023 г. в предизборния ден и до закриване на изборния ден при гласуване с хартиени бюлетини, приети с Решение № 2654-МИ от 12.10.2023 г. на Централната избирателна комисия и Методическите указания на Централната избирателна комисия по прилагане на Изборния кодекс от Секционните избирателни комисии в изборите за общински съветници и кметове на 29 октомври 2023 г. в предизборния ден и до закриване на изборния ден при гласуване с хартиени бюлетини и със специализирани устройства за машинно гласуване, приети с Решение № 2655-МИ от 12.10.2023 г. на Централната избирателна комисия и т. 1 от Решение № 2695-МИ от 17.10.2023 г. на Централната избирателна комисия Секционната избирателна комисия разполага само с един секционен протокол за резултатите от гласуването за всеки вид избор – приложения № 100-МИ-х, № 101-МИ-хм, № 102-МИ-х и № 103-МИ-хм, в който не се допускат грешки при попълването му. При сгрешен протокол Председателят на СИК/ПСИК незабавно уведомява Общинска избирателна комисия. Съгласно т. 3 от Решение № 2695-МИ от 17.10.2023 г. на Централната избирателна комисия сгрешен протокол е този протокол, при попълването на който допуснатите грешки са от такова естество, че не позволяват реално да бъдат установени резултатите от гласуването. В този случай съгласно чл. 433 от Изборния кодекс и т. 3 от Решение № 2695-МИ от 17.10.2023 г. на Централната избирателна комисия върху протокола се поставя надпис „Сгрешен“ и се подписват всички членове на СИК/ПСИК. Това обстоятелство се вписва в графата относно обстановката, при която са произведени изборите, в част ІІ на получения секционен протокол (Приложение № 100-МИ-х, № 101-МИ-хм, № 102-МИ-х и № 103-МИ-хм от изборните книжа). На основание т. 5 от Решение № 2695-МИ от 17.10.2023 г. на Централната избирателна комисия е необходимо Общинска избирателна комисия да определи начина на връщане от СИК/ПСИК на сгрешен при попълването му протокол и предаване на новия протокол.

Бе предложен проект на решение, което бе подложено на гласуване. Със 7 гласа „За” (Росица Дилянова Димитрова; Божидар Христов Добревски; Вася Миткова Скорчева; Цанка Колева Иванова; Севдие Шефкат Кулаалиева; Винка Илиева Лисичкова; Добромир Пейчев Пейчевски) и 0 „Против”, във връзка с чл. 433 от Изборния кодекс, раздел IV, т. 2 от Методическите указания на Централната избирателна комисия по прилагане на Изборния кодекс от СИК, приети с Решение № 2654-МИ от 12.10.2023 г. на ЦИК и Решение № 2655-МИ от 12.10.2023 г. на Централната избирателна комисия, както и с оглед правомощията на Общинска избирателна комисия в община Угърчин, съвместно с общинската администрация да следи за правилното разпределение и снабдяване на СИК/ПСИК с изборни книжа и материали на основание чл. 87, ал. 1, т. 1 и т. 20 от Изборния кодекс и т. 5 от Решение № 2695-МИ от 17.10.2023 г. на Централна избирателна комисия, Общинска избирателна комисия в община Угърчин, област Ловеч,

**Р Е Ш И:**

ОПРЕДЕЛЯ следния начин на връщане от СИК/ПСИК на сгрешен при попълването му протокол и предаване на новия протокол:

При сгрешен протокол СИК/ПСИК незабавно уведомява Общинска избирателна комисия в община Угърчин, област Ловеч, след което връща оригинал на протокол на СИК/ПСИК - Приложение 100-МИ-х, Приложение 101-МИ-хм, Приложение 102-МИ-х или Приложение 103-МИ-хм и получава нов формуляр от съответния вид сгрешен секционен протокол – Приложение 100-МИ-х, Приложение 101-МИ-хм, Приложение 102-МИ-х или Приложение 103-МИ-хм, от изрично оправомощени лица от Общинска избирателна комисия в община Угърчин, област Ловеч, в присъствието на всички членове на съответната СИК/ПСИК, като фабричният му номер се сверява с номера на протокола, вписан в протокола за приемането и предаването на изборните книжа по чл. 215, ал. 4 ИК. (Приложение № 85-МИ или Приложение № 86-МИ от изборните книжа). При несъответствие между номерата, това обстоятелство се отразява в приемо-предавателния протокол (Приложение № 88-МИ от изборните книжа).

След получаване на сгрешения протокол определеният с решение на Общинска избирателна комисия в община Угърчин, област Ловеч, неин член предава на СИК/ПСИК новия формуляр на секционен протокол в присъствието на всички членове на съответната СИК/ПСИК.

ОПРЕДЕЛЯ и ОПРАВОМОЩАВА Росица Дилянова Димитрова и Севдие Шефкат Кулаалиева, действащи поотделно, да представляват Общинска избирателна комисия в община Угърчин (в случай на необходимост), с правото да получат от съответната СИК/ПСИК сгрешения оригинал на секционен протокол - Приложение 100-МИ-х, Приложение 101-МИ-хм, Приложение 102-МИ-х или Приложение 103-МИ-хм, както и да предадат нов формуляр от съответния вид сгрешен секционен протокол - Приложение 100-МИ-х, Приложение 101-МИ-хм, Приложение 102-МИ-х или Приложение 103-МИ-хм.

За приемането на сгрешения оригинал от съответния секционен протокол, както и за предаването на новия формуляр на секционната избирателна комисия, се съставя констативен протокол, подписан от един от определените с настоящото решение - членове на Общинска избирателна комисия в община Угърчин, както и всички членове на СИК/ПСИК, в два екземпляра.

 Настоящото решение на основание чл. 88, ал. 1 от Изборния кодекс може да бъде оспорвано в тридневен срок от обявяването му пред Централната избирателна комисия.

**Точка втора:**

Председателят запозна присъстващите с необходимостта да се приеме решение за одобряване на проекти на материали за секционните избирателни комисии на територията на община Угърчин при произвеждане на изборите за общински съветници и за кметове на 29 октомври 2023 година, необходими за работата на секционните избирателни комисии на територията на община Угърчин.

Бе предложен проект на решение, което бе подложено на гласуване. Със 7 гласа „За” (Росица Дилянова Димитрова; Божидар Христов Добревски; Вася Миткова Скорчева; Цанка Колева Иванова; Севдие Шефкат Кулаалиева; Винка Илиева Лисичкова; Добромир Пейчев Пейчевски) и 0 „Против”, на основание чл. 87, ал. 1, т. 1 от Изборния кодекс Общинска избирателна комисия в община Угърчин, област Ловеч,

**Р Е Ш И:**

ОДОБРЯВА проект на Книжка - бланка – чернова за отразяване на резултатите от преброяването на предпочитанията (преференциите) на кандидатите за общински съветници на партиите и коалициите, регистрирали кандидатски листи в Общинска избирателна комисия в община Угърчин.

Настоящото решение на основание чл. 88, ал. 1 от Изборния кодекс може да бъде оспорвано в тридневен срок от обявяването му пред Централната избирателна комисия.

**Точка трета:**

Председателят запозна присъстващите с необходимостта да се приеме решение за определяне на членове на Общинска избирателна комисия в община Угърчин, които да извършат предаване на ТЗ на ГД „ГРАО“ на пликове с изборни книжа на СИК от Община Угърчин, във връзка с т. 38 от Решение № 2653 – МИ от 12.10.2023 г. на Централна избирателна комисия Общинска избирателна комисия в община Угърчин, област Ловеч, следва да приеме решение, с което да определи трима членове от състава си, които в 3-дневен срок от приключване на гласуването да предадат по опис с протокол на ТЗ на ГД „ГРАО“ пликове с надпис „Плик № 1-МИ – Списъци на СИК № ........“ с изборните книжа в тях (избирателните списъци, декларациите и удостоверенията към тях, списъците на заличените лица и списъците за допълнително вписване на придружителите), за извършване на проверка за гласуване в нарушение на правилата на Изборния кодекс и други нарушения на кодекса.

Бе предложен проект на решение, което бе подложено на гласуване. Със 7 гласа „За” (Росица Дилянова Димитрова; Божидар Христов Добревски; Вася Миткова Скорчева; Цанка Колева Иванова; Севдие Шефкат Кулаалиева; Винка Илиева Лисичкова; Добромир Пейчев Пейчевски) и 0 „Против”, на основание чл. 87, ал. 1, т. 1 от Изборния кодекс Общинска избирателна комисия в община Угърчин, област Ловеч,

**Р Е Ш И:**

ОПРЕДЕЛЯ следните членове на Общинска избирателна комисия в община Угърчин: Севдие Шефкат Кулаалиева – секретар, Цанка Колева Иванова – заместник – председател и Тинка Василева Гечевска – член, които да предадат по опис с протокол на ТЗ на ГД „ГРАО“ пликове с надпис „Плик № 1-МИ – Списъци на СИК № ........“ с изборните книжа в тях (избирателните списъци, декларациите и удостоверенията към тях, списъците на заличените лица и списъците за допълнително вписване на придружителите), за извършване на проверка за гласуване в нарушение на правилата на Изборния кодекс и други нарушения на кодекса, като подпишат протокола с опис и други необходими документи по предаването.

Настоящото решение на основание чл. 88, ал. 1 от Изборния кодекс може да бъде оспорвано в тридневен срок от обявяването му пред Централната избирателна комисия.

**Точка четвърта:**

РАЗНИ: Нямаше предложения.

След изчерпване на дневния ред заседанието бе закрито в 17:45 часа.

ПРЕДСЕДАТЕЛ:

 Росица Димитрова

СЕКРЕТАР:

 Севдие Кулаалиева